《鹧鸪行》
明代·郑善夫

行人行人子细听，鹧鸪近前语分明。山有长蛇兼罔两，水若可涉霜涛惊。

哥哥欲行须暂停。君不见赤雉四顾不出山，虞人关弓射雉还。

君不见大鹏抟风九万里，六月一息图南徙。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。